4 beseer in ontploffing | Netwerk24
4 beseer in ontploffing
Vier mans is Maandagoggend in ’n ontploffing by ’n fabriek in Wynberg, Sandton, beseer.
Volgens Nana Radebe, woordvoerder van die Johannesburgse nooddienste, het die ontploffing net ná 08:00 gebeur en is een van die mans in ’n kritieke toestand na ’n hospitaal gebring.
“Die voorval het in ’n werkwinkel by die fabriek gebeur. ’n Man het baie ernstige brandwonde oor sy lyf opgedoen en drie ander werknemers het geringe tot redelik ernstige brandwonde opgedoen. Paramedici het hulle gestabiliseer en hospitaal toe gebring.”
Volgens Radebe is niemand anders beseer nie.
Die oorsaak van die ontploffing is nog nie bekend nie, maar sal deur die owerhede ondersoek word.
Meer oor: Wynberg | Sandton | Fabriek | Ontploffing | Beseer
Macassar-ontploffing: Ons soek nóg antwoorde, sê families
4 beseer in gasontploffing in Ballito-restaurant